Document ID: 31998R2365

ΚΑΝΟΝΙΣΜΟΣ (ΕΚ) αριθ. 2365/98 ΤΗΣ ΕΠΙΤΡΟΠΗΣ της 30ής Οκτωβρίου 1998 για τροποποίηση του κανονισμού (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως το άρθρο 9 παράγραφος 2,
Εκτιμώντας:
ότι ο κανονισμός (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και την κατάργηση του κανονισμού (ΕΟΚ) αριθ. 2377/80 (3), όπως τροποποιήθηκε τελευταία από τον κανονισμό (ΕΚ) αριθ. 759/98 (4), θεσπίζει, στο άρθρο 12α, λεπτομερείς κανόνες σχετικά με τα πιστοποιητικά που αφορούν ορισμένα προϊόντα τα οποία πρόκειται να εξαχθούν στον Καναδά 7
ότι οι κανόνες αυτοί προβλέπουν, μεταξύ άλλων, ότι η υποβολή των αιτήσεων και η χορήγηση των πιστοποιητικών εξαγωγής πραγματοποιούνται σε μηνιαία βάση 7 ότι η κτηθείσα πείρα δείχνει ότι δεν είναι πλέον απαραίτητο αυτό το μηνιαίο σύστημα 7 ότι ο κανονισμός (ΕΚ) αριθ. 1445/95 θα πρέπει, κατά συνέπεια, να τροποποιηθεί αναλόγως 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 12α του κανονισμού (ΕΚ) αριθ. 1445/95 τροποποιείται ως εξής:
1. Η παράγραφος 6 απαλείφεται.
2. Η παράγραφος 7 αντικαθίσταται από το ακόλουθο κείμενο:
«7. Το αργότερο τρεις εργάσιμες ημέρες μετά από την υποβολή των αιτήσεων για χορήγηση πιστοποιητικού, τα κράτη μέλη διαβιβάζουν στην Επιτροπή κατάλογο των εχόντων υποβάλει αιτήσεις και των ποσοτήτων των προϊόντων για τα οποία έχουν υποβληθεί αιτήσεις.»
3. Η παράγραφος 8 αντικαθίσταται από το ακόλουθο κείμενο:
«8. Σε περίπτωση που οι ποσότητες για τις οποίες έχουν υποβληθεί αιτήσεις, υπερβαίνουν τις διαθέσιμες ποσότητες, η Επιτροπή καθορίζει ένα ενιαίο ποσοστό αποδοχής το οποίο εφαρμόζεται στις ποσότητες που έχουν αποτελέσει αντικείμενο αίτησης.»
4. Η παράγραφος 9 αντικαθίσταται από το ακόλουθο κείμενο:
«9. Τα πιστοποιητικά εκδίδονται τη δέκατη εργάσιμη ημέρα από την ημερομηνία υποβολής των αντίστοιχων αιτήσεων.»
Άρθρο 2
Ο παρών κανονισμός τίθεται σε ισχύ την ημέρα δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Οκτωβρίου 1998.

Labels: 3
17
6